**Bon fiscal**

*Nely Badica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VREAU BON FISCAL!!!

Vă spun acum, din start,

să nu ziceţi pe urmă că-s nebună!

am stat... şi m-am gândit, şi-am socotit

şi-am hotărât:

vreau bon fiscal pe sentimente!

vreau bon fiscal pe tot ce-am dăruit

că stau şi-adun şi tot în minus ies

-chiar înzecit-

cum altfel pot să demonstrez că am plătit?

...de nu putem fi chit

vreau bon fiscal pe sentimente!

(doar pentru ce-am plătit în plus!)

viaţa trece... la vamă vreau să dovedesc

că am iubit, că am urât, am plâns, am implorat!

auzi? da... tu!!!

de nu putem să facem troc

vreau bon fiscal pe tot:

pe nopţile cu insomnii,

pe poezie, pe gânduri, pe cuvinte!

vreau bon fiscal pe fericire!

...sună ciudat?!!

vreau bon fiscal pe "TE IUBESC!"

... şi garanţie!!!

Nely Bădica

30.07.2016